Diari Oficial de la Generalitat Valenciana


Sumari del DOGV 9848, del 14-05-2024 (2024/4304)

Extracte de la Resolució de 8 de maig de 2024, del rector de la Universitat Politècnica de València, per la qual es convoca el programa Ventus-Cooperació 2024 d'estades curtes per a l'intercanvi de coneixement i experiències, del Centre de Cooperació al Desenvolupament.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9848

Data del DOGV
:   14-05-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/4304


Organisme emissor
:   Universitat Politècnica de València

Tipus de document
:   Extracte

Extracte de la Resolució de 8 de maig de 2024, del rector de la Universitat Politècnica de València, per la qual es convoca el programa Ventus-Cooperació 2024 d'estades curtes per a l'intercanvi de coneixement i experiències, del Centre de Cooperació al Desenvolupament. [2024/4304]  
BDNS (identif.): 760256.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatoria el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/760256)  
  
Primera. Objecte de la convocatòria  
Facilitar estades curtes per a l'intercanvi de coneixement i experiència dirigides a personal i col·laborares i col·laboradors estratègics d'entitats amb les quals la Universitat Politècnica de València (UPV) té establits marcs de cooperació al desenvolupament estables.  
La convocatòria impulsa i acompanya estratègies d'agents diversos que col·laboren amb la UPV, posant l'accent en la coordinació, la generació de coneixement i l'aprenentatge mutu. Ventus anima a presentar propostes innovadores que, integrades en el marc de la cooperació universitària, aposten per l'intercanvi de coneixement i la construcció de xarxes per a la promoció del desenvolupament humà sostenible i la lluita contra la pobresa i les desigualtats.  
Les estades tindran una duració mínima de 2 setmanes i màxima de 4 setmanes, i finalitzaran amb data màxima del 31 de desembre del 2024. Les estades no es poden dur a terme durant el mes d'agost, per tractar-se d'un període inhàbil.  
  
Segona. Crèdit pressupostari i quantia de les ajudes  
Aquesta convocatòria es finançarà amb càrrec a l'aplicació pressupostària 002701315-541-20240158, per un import màxim de 55.000 euros aplicables a l'exercici 2024, i es constata que hi ha crèdit pressupostari adequat i suficient. En cas de no esgotar els fons, el Centre de Cooperació al Desenvolupament (CCD) de la UPV es reserva la potestat d'obrir una nova convocatòria del Programa.  
Cadascuna de les ajudes està dotada amb un màxim de 3.000 €, que serà d'acord amb la grandària de l'estada i de la valoració de la proposta, d'acord amb l'apartat 3 (Criteris de selecció) d'aquesta convocatòria.  
L'ajuda està destinada a sufragar les despeses següents:  
- Desplaçament (bitllets d'avió, tren, autobús i qualsevol altre mitjà)  
  
- Visats i vacunes  
- Allotjament i manutenció  
L'assegurança del viatge, la reservarà i finançarà directament el CCD, amb l'acord previ de les dates amb les persones seleccionades.  
  
Tercera. Persones destinatàries  
La convocatòria va dirigida a personal i col·laboradores i col·laboradors estratègics d'entitats amb les quals la UPV té establits marcs de cooperació al desenvolupament estables: universitats, ONGD, associacions, moviments socials, agències de desenvolupament, etc.  
Té preferència:  
- el personal d'entitats que tinguen en vigor un conveni de cooperació al desenvolupament amb la UPV i/o que participen activament en programes de cooperació al desenvolupament institucionals amb la UPV (Meridies, Programa de Cooperació al Desenvolupament, ADSIDEO, Erasmus KA107, etc.);  
- el personal d'entitats pertanyents a països prioritaris per a la cooperació espanyola (https://www.aecid.es/es/dónde-cooperamos), i es donarà preferència a països de l'Associació Menys Avançats i països de l'Associació de Renda Mitjana.  
  
Quarta. Documentació i termini de presentació de sol·licituds  
El termini de lliurament de les sol·licituds signades comença el mateix dia de la publicació de la present convocatòria i finalitza 5 dies hàbils després de la seua publicació en el DOGV.  
Per a formalitzar les candidatures, s'han d'adjuntar els documents següents en un arxiu únic comprimit.ZIP o.RAR:  
- Sol·licitud (segons l'annex I)  
- Carta d'aval o d'invitació de la UPV per a realitzar l'estada (segons l'annex II)  
- Carta d'aval de l'entitat d'origen per a realitzar l'estada  
- Currículum resumit de la persona que sol·licita la mobilitat (màxim: 5 pàgines)  
Les propostes s'han de lliurar a través del registre digital de la seu electrònica UPV (https://sede.upv.es) -> Presentació de sol·licitud genèrica -> Destí -> Centre de Cooperació al Desenvolupament.  
  
València, 8 de maig de 2024.- El rectorsignat: José E. Capilla Romá.